Hanne Marthe Narud

Hanne Marthe Narud (1958–2012)NRK: Hanne Marthe Narud er død var professor i statsvitenskap ved Universitetet i Oslo. Hun forsket særlig på koalisjonsdannelser, politisk rekruttering og valgforskning.  Dette gjorde henne til en hyppig brukt kommentator om norsk politikk. 

Narud tok cand.polit-graden i 1988 og disputerte til doktorgraden i 1996 med Henry Valen og Bjørn Erik Rasch som veiledere.  

Hanne Marthe Narud hadde studie- eller forskningsopphold ved University of Essex, University of Michigan, Ann-Arbor, Universitetet i Leiden, ved University of California i San Diego, Nederlands Institute for Advanced Study in the Humanities and Social Sciences (NIAS), The Royal Netherlands Academy of Arts and Sciences og ved University of Auckland, New Zealand.  

Ifølge en undersøkelse av Morgenbladet i 2008 var hun den hyppigst siterte kvinnelige professor i norske medier.

Hun var medlem av Det Norske Videnskaps-Akademi fra 2009.

Hanne Marthes tvillingbror er Ole Gustav Narud.
 Referanser 

 Eksterne lenker  


Kategori:Norske valgforskere
Kategori:Professorer ved Universitetet i Oslo
Kategori:Norske statsvitenskapsprofessorer
Kategori:Medlemmer av Det Norske Videnskaps-Akademi
Kategori:Fødsler i 1958
Kategori:Dødsfall i 2012